
	1. Проблем/проблеми за решаване: 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Проблем: „Наличие на несъответствие между действащата национална уредба и актуалните технологични и правни стандарти на ЕС в областта на експортния контрол на продуктите, свързани с отбраната, и на изделията и технологиите с двойна употреба“
Необходимо е действащата нормативна уредба в областта на експортния контрол на продуктите, свързани с отбраната, и на изделията и технологиите с двойна употреба да бъде приведена в съответствие с поетите ангажименти от страната ни.  Проектът на Списък на продуктите, свързани с отбраната (ПСО), е изготвен в изпълнение на чл. 12 на Общата позиция 2008/944/ОВППС на Съвета на ЕС, определяща общи правила за режим на контрол върху износа на военни технологии и оборудване и е идентичен с публикуваната през 2026 г. Делегирана Директива (ЕС) 2026/325 на Комисията от 27 октомври 2025 година за изменение на Директива 2009/43/ЕО на Европейския парламент и на Съвета по отношение на актуализирането на списъка на свързаните с отбраната продукти в съответствие с актуализирания Общ списък на оръжията на Европейския съюз от 24 февруари 2025 г. (ОВ, L 2026/325, 18.02.2026). Общият списък на оръжията на ЕС служи за основа при приемането на националните списъци на контролираното военно оборудване и технологии на държавите членки и съответства на приложното поле на Директива 2009/43/ЕО на Европейския парламент и на Съвета от 6 май 2009 г. за опростяване на реда и условията за трансфер на продукти, свързани с отбраната, вътре в Общността (ОВ, L 146/1 от 10.06.2009 г.).
Практика в ЕС и в националните законодателства на държавите членки е да се публикуват пълните списъци на продуктите, свързани с отбраната и на изделията и технологиите с двойна употреба, които се контролират на национално ниво, а не само направените изменения и допълнения, с цел избягване на непълното изписване на контролираните изделия и неправилното тълкуване на свързаните с тях текстове, както от бизнеса така и от страна на контролните органи.   Общият списък на оръжията на Европейския съюз се актуализира ежегодно на основание на въведените промени по международните режими за експортен контрол. Промените са свързани с:
· В категория ML7 Химични вещества, „биологични агенти“, „вещества за борба с масови безредици“, радиоактивни материали и свързаните с тях оборудване, компоненти и материали се въвеждат нови пояснителни бележки по отношение на биополимери, специално предназначени или изработени за откриване и идентифициране на бойни токсични химични вещества и за специални преносители;
· В категория ML10 „Летателни апарати“, „летателни апарати, по-леки от въздуха“, безпилотни летателни апарати (БЛА/UAV), двигатели за „летателни апарати“ и оборудване за „летателни апарати“, свързано с тях оборудване и компоненти се въвежда контрол на , “суборбитални летателни апарати”;
· В категория ML11 Електронно оборудване, „космически летателни апарати“ и компоненти, които не фигурират другаде в Общия списък на оръжията на ЕС се въвежда пояснително бележка по отношение на Автоматизираните системи за командване и контрол;
· В категория ML18 Оборудване за ‘производство’, съоръжения за екологични изпитвания и компоненти се премахва пояснителна бележка относно оборудването включено на контрол в тази категория; 
· В категория ML19 Системи от оръжия с насочена енергия (ОНЕ/DEW), оборудване с подобно действие или противодействие и опитни образци и компоненти, специално проектирани за тях, се изменят точки a, b и c като се въвеждат лазерни оръжейни системи, оръжейни системи със сноп от частици и оръжейни системи с високоенергийни радиочестотни системи и се въвежда техническа бележка за оръжейните системи 
· Премахват се следните дефиниции: Добавки, Автоматизирани системи за командване и контрол, Биополимери, Специални преносители, Космически летателни апарати. Въвежда се дефиниция за  Суборбитални летателни апарати и се добавят технически бележки към Спътникова навигационна система, 
По отношение на вноса на изделия и технологии с двойна употреба, всяка държава членка на ЕС може да въведе мерки по контрола на национално ниво. Законът за експортния контрол на продукти, свързани с отбраната, и на изделия и технологии с двойна употреба (ЗЕКПСОИТДУ) въвежда регистрационен режим по отношение на вноса на т. нар. „чувствителни“ изделия и технологии с двойна употреба. Промените не водят до разширяване на обхвата на контролираните изделия и технологии, а представляват основно прецизиране на вече съществуващи текстове. 
С предлаганите промени ще бъдат засегнати приблизително 160 броя икономически оператори извършващи външнотърговска дейност с продукти, свързани с отбраната, и с изделия и технологии с двойна употреба.   
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не може да се реши в рамките на съществуващото законодателство чрез промяна в организацията на работата или чрез въвеждане на нови технологични възможности.
1.3. Посочете защо действащата нормативна рамка не позволява решаване на проблема/проблемите.
Постановлението на Министерския съвет съдържа Списък на продуктите, свързани с отбраната,  (Приложение № 1) и Списък на изделията и технологиите с двойна употреба, които подлежат на контрол при внос (Приложение № 2). Проблеми възникват от невъзможност за ефективен експортен контрол, поради несъответствие между действащата национална уредба и актуалните технологични и правни стандарти на Европейския съюз..
1.4. Посочете задължителните действия, произтичащи от нормативни актове от по-висока степен или актове от правото на ЕС.
Нормативни актове от които произтичат задължителни действия:
 - изпълнение на чл. 12 на Общата позиция 2008/944/ОВППС на Съвета на ЕС, определяща общи правила за режим на контрол върху износа на военни технологии и оборудване и е идентичен с публикуваната през 2026 г. Делегирана Директива (ЕС) 2026/325 на Комисията от 27 октомври 2025 година за изменение на Директива 2009/43/ЕО на Европейския парламент и на Съвета по отношение на актуализирането на списъка на свързаните с отбраната продукти в съответствие с актуализирания Общ списък на оръжията на Европейския съюз от 24 февруари 2025 г. (ОВ, L 2026/325, 18.02.2026). 
-  изпълнение на чл. 2, ал. 1 от Закона за експортния контрол на продукти, свързани с отбраната, и на изделия и технологии с двойна употреба.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Не са извършени последващи оценки на нормативния акт.

	2. Цели:
Основната цел на проекта е защита на националната сигурност, на икономическите и външнополитическите интереси на Република България, както и за укрепване на международния мир и сигурност и изпълнение на международните задължения на Република България, както и осигуряване на ефективен контрол върху продуктите, свързани с отбраната, и изделията и технологиите с двойна употреба, който подлежат на контрол при внос, така и необходимостта от осигуряване на предвидима и ясна регулаторна среда за икономическите оператори.
Целите ще бъдат постигнати с ефективното прилагане на контролните механизми и практическото прилагане на нормативната уредба с влизането в сила на Постановлението на Министерския съвет за приемане на Списък на продуктите, свързани с отбраната  (Приложение № 1) и Списък на изделията и технологиите с двойна употреба, които подлежат на контрол при внос (Приложение № 2)  в деня на обнародването му в „Държавен вестник“.
В проектът не се въвеждат съществени изменения в контролните списъци и няма предвиден срок за адаптация на засегнатите икономически оператори. 

	3. Заинтересовани страни: 
1. Министерство на икономиката и индустрията
2. Министерство на отбраната
3. Министерство на вътрешните работи
4. Междуведомствена комисия за експортен контрол и неразпространение на оръжията за масово унищожение
5. Агенция „Митници“
6. Физически и юридически лица, притежаващи лиценз или регистрация за извършване на външнотърговска дейност с продукти, свързани с отбраната и изделия и технологии с двойна употреба, съгласно ЗЕКПСОИТДУ- 350 бр. Не се очаква разширяване на обхвата на засегнатите лица

	4. Варианти на действие. Анализ на въздействията:

	4.1. По проблем 1:

	Вариант 1 „Без действие“:
Описание:
При този вариант нормативната уредба не се изменя и не се осигурява привеждане на националното законодателство в съответствие с поетите ангажименти от Република България по линия на ЕС и международните режими за експортен контрол и неразпространение на оръжията за масово унищожение. Прилагането на Директива 2009/43/ЕО за опростяване на реда и условията за трансфер на продукти, свързани с отбраната, вътре в ЕС има за цел да премахне пречките пред търговията с продукти, свързани с отбраната, да стимулира общите проекти за производство, да направи отбранителните предприятия в ЕС по-конкурентни и да допринесе за консолидацията на вътрешния пазар. В случай, че не бъде изменен Списъка на продуктите, свързани с отбраната, ще бъдат създадени неблагоприятни условия за бизнеса, както и ще намали конкурентоспособността на българските дружества извършващи външнотърговска дейност с продукти, свързани с отбраната.
Съгласно чл. 12 от Общата позиция 2008/944/ОВППС Общият списък на оръжията на Европейския съюз покрива минималния обхват на военни изделия, спрямо които ДЧ трябва да осъществяват контрол на износа. Той е идентичен със списъка на продуктите, свързани с отбраната, приложен към Директива 2009/43/ЕО за опростяване на реда и условията за трансфер на продукти, свързани с отбраната, вътре в ЕС. Общия списък се изменя ежегодно. Той включва 22 категории с контролирани продукти. 
Списъците на изделията и технологиите с двойна употреба, Приложение I и Приложение IV от Регламент (ЕС) № 2021/821, се актуализират ежегодно с Делегирани Регламент на основание на въведените промени по международните режими за експортен контрол. Промените са свързани с актуализиране на контролираните параметри, предвид напредъка и променящите се технологии, въвеждане на пояснителни бележки към контролираните параметри и прецизиране на текстове с цел еднозначното им тълкуване. 
В случай, че не бъде изменен Списъка на изделията и технологиите ще бъдат създадени неблагоприятни условия за бизнеса, както и ще намали конкурентоспособността на българските дружества извършващи външнотърговска дейност с изделия и технологии с двойна употреба.
На национално ниво Списъка с продуктите, свързани с отбраната, и Списъка на изделията и технологиите се приемат с Постановление на Министерския съвет, на основание на чл. 2, ал. 1 от Закона за експортния контрол на продукти, свързани с отбраната, и на изделия и технологии с двойна употреба, и са идентични с Общия списък на оръжията на Европейския съюз и Приложение I и Приложение IV от Регламент (ЕС) № 2021/821. 
Положителни (икономически/социални/екологични) въздействия:
· Положителни икономически въздействия: При този вариант не са идентифицирани положителни въздействия.
· Положителни социални въздействия: няма
· Положителни екологични въздействия: проектът няма отношение върху екологията
Отрицателни (икономически/социални/екологични) въздействия:
· Отрицателни икономически въздействия:
· невъзможност за прилагане на ефикасен контрол, поради разминаване на контролираните  изделия описани в Приложение № 1 и Приложение № 2,  съгласно настоящото национално законодателство и списъците на контролираните изделия в актуалното европейско законодателство;
· затруднения на юридическите и физическите лица, извършващи външнотърговска дейност с продукти свързани с отбраната, и изделия и технологии с двойна употреба;
· ограничаване на международната търговия, което ще доведе до отрицателни въздействия върху юридически лица, извършващи външнотърговска дейност с продукти, свързани с отбраната, и с изделия и технологии с двойна употреба..

· Отрицателни социални въздействия:  Невъзможност за спазване на актуалното европейско законодателство.
· Отрицателни екологични въздействия: проектът няма отношение върху екологията
Специфични въздействия:
Въздействия върху малките и средните предприятия:  НЯМА
Административна тежест: НЯМА 
Вариант 2 „Приемане на проекта на Постановление на Министерския съвет“:
Описание:
Този вариант ще доведе до ефективното прилагане на контролните механизми и практическото прилагане на нормативната уредба.  
Практика в ЕС и в националните законодателства на държавите членки е да се публикуват пълните списъци на продуктите, свързани с отбраната и на изделията и технологиите с двойна употреба, които се контролират на национално ниво, а не само направените изменения и допълнения, с цел избягване на непълното изписване на контролираните изделия и неправилното тълкуване на свързаните с тях текстове, както от бизнеса така и от страна на контролните органи. Промените в Списъка на продуктите, свързани с отбраната, са следните:
· В категория ML7 Химични вещества, „биологични агенти“, „вещества за борба с масови безредици“, радиоактивни материали и свързаните с тях оборудване, компоненти и материали се въвеждат нови пояснителни бележки по отношение на биополимери, специално предназначени или изработени за откриване и идентифициране на бойни токсични химични вещества и за специални преносители;
· В категория ML10 „Летателни апарати“, „летателни апарати, по-леки от въздуха“, безпилотни летателни апарати (БЛА/UAV), двигатели за „летателни апарати“ и оборудване за „летателни апарати“, свързано с тях оборудване и компоненти се въвежда контрол на , “суборбитални летателни апарати”;
· В категория ML11 Електронно оборудване, „космически летателни апарати“ и компоненти, които не фигурират другаде в Общия списък на оръжията на ЕС се въвежда пояснително бележка по отношение на Автоматизираните системи за командване и контрол;
· В категория ML18 Оборудване за ‘производство’, съоръжения за екологични изпитвания и компоненти се премахва пояснителна бележка относно оборудването включено на контрол в тази категория; 
· В категория ML19 Системи от оръжия с насочена енергия (ОНЕ/DEW), оборудване с подобно действие или противодействие и опитни образци и компоненти, специално проектирани за тях, се изменят точки a, b и c като се въвеждат лазерни оръжейни системи, оръжейни системи със сноп от частици и оръжейни системи с високоенергийни радиочестотни системи и се въвежда техническа бележка за оръжейните системи;
· Премахват се следните дефиниции: Добавки, Автоматизирани системи за командване и контрол, Биополимери, Специални преносители, Космически летателни апарати;
· Въвежда се дефиниция за  Суборбитални летателни апарати и се добавят технически бележки към Спътникова навигационна система.
По отношение на вноса на изделия и технологии с двойна употреба, всяка държава членка на ЕС може да въведе мерки по контрола на национално ниво. Законът за експортния контрол на продукти, свързани с отбраната, и на изделия и технологии с двойна употреба (ЗЕКПСОИТДУ) въвежда регистрационен режим по отношение на вноса на т. нар. „чувствителни“ изделия и технологии с двойна употреба. Промените не водят до разширяване на обхвата на контролираните изделия и технологии, а представляват основно прецизиране на вече съществуващи текстове. 
Положителни (икономически/социални/екологични) въздействия:
· Положителни икономически въздействия: спазване на актуалното европейско законодателство и запазване на конкурентоспособността на българските лица, извършващи външнотърговска дейност с продукти, свързани с отбраната, и с изделия и технологии с двойна употреба.
· Положителни социални въздействия: по-добра информираност на юридическите и физическите лица, извършващи външнотърговска дейност с продукти свързани с отбраната и изделия и технологии с двойна употреба.
· Положителни екологични въздействия: проектът няма отношение върху екологията
Отрицателни (икономически/социални/екологични) въздействия:
· Отрицателни икономически въздействия: С приемането от Министерския съвет на Постановление за приемане на Списък на продуктите, свързани с отбраната и Списък на изделията и технологиите с двойна употреба, които подлежат на контрол при внос, не се предвиждат икономически негативни въздействия.
· Отрицателни социални въздействия: няма
· Отрицателни екологични въздействия: проектът няма отношение върху екологията
Специфични въздействия:
Въздействия върху малките и средните предприятия:  
Приемането на проекта на Постановление на Министерския съвет ще има въздействие върху тези малки и средни предприятия, които извършват външнотърговска дейност с продукти, свързани с отбраната, и с изделия и технологии с двойна употреба, съгласно ЗЕКПСОИТДУ. 
Административна тежест: 
Приемането на проекта на Постановление на Министерския съвет няма да увеличи административната тежест върху малките и средните предприятия, които извършват външнотърговска дейност с продукти, свързани с отбраната, и с изделия и технологии с двойна употреба съгласно ЗЕКПСОИТДУ.

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:

	
	Вариант 1
 „Без действие“
	Вариант 2

	Ефективност
	Цел 1 Приемане на проекта на Постановление на Министерския съвет:
	3
	1

	Ефикасност
	Цел 1 Приемане на проекта на Постановление на Министерския съвет: 
	3
	1

	Съгласуваност
	Цел 1 Приемане на проекта на Постановление на Министерския съвет: 
	3
	1




	6. Избор на препоръчителен вариант:
По проблем 1: Вариант 2 „Приемане на проекта на Постановление на Министерския съвет“
Вариантът предвижда приемане на проекта, с който ще бъдат актуализирани Списъкът на продуктите, свързани с отбраната и Списъкът на изделията и технологиите с двойна употреба, които подлежат на контрол при внос в изпълнение на поетите от Република България ангажименти по линия на ЕС и международните режими за експортен контрол и неразпространение на оръжията за масово унищожение.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



С приемането от Министерския съвет на Постановление за приемане на Списък на продуктите, свързани с отбраната, и Списък на изделията и технологиите с двойна употреба, които подлежат на контрол при внос не се въвеждат или променят регулаторни режими и такси. С проекта се извършват изменения в категории ML7, ML10, ML11, ML18 и ML19, заличават се дефиниции и се въвежда дефиниция за  Суборбитални летателни апарати и се добавят технически бележки към Спътникова навигационна система. Съгласно чл. 2 на Делегирана Директива (ЕС) 2026/325 на Комисията от 27 октомври 2025 година за изменение на Директива 2009/43/ЕО на Европейския парламент и на Съвета по отношение на актуализирането на списъка на свързаните с отбраната продукти в съответствие с актуализирания Общ списък на оръжията на Европейския съюз от 24 февруари 2025 г. (ОВ, L 2026/325, 18.02.2026) държавите членки приемат и публикуват най-късно до 31 май 2026 г. законовите, подзаконовите и административните разпоредби, необходими за да се съобразят с настоящата директива. Те прилагат тези разпоредби от 5 юни 2026 г.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

В действащото национално законодателство се предоставят административни услуги за извършване на външнотърговска дейност с продукти, свързани с отбраната, и с изделия и технологии с двойна употреба на основание на чл. 2, ал. 1 от Закона за експортния контрол на продукти, свързани с отбраната, и на изделия и технологии с двойна употреба. Промените в контролните списъци са свързани с актуализиране на контролираните параметри, предвид напредъка и променящите се технологии, въвеждане на пояснителни бележки към контролираните параметри и прецизиране на текстове с цел еднозначното им тълкуване. Съществуващите режими ще бъдат пряко засегнати по отношение на въвеждането на контрол на Суборбитални летателни апарати при извършване на външнотърговската дейност с продукти, свързани с отбраната.

	6.3. Създават ли се нови регистри от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….


	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Приемането на акта ще засегне пряко МСП по отношение на новите контролирани изделия, като по отношение на останалите изделия няма да се увеличи административната тежест за бизнеса и няма да доведе до допълнителни разходи. Ще създаде по-благоприятни и равностойни условия с държавите-членки на ЕС за извършване на външнотърговска дейност на продукти, свързани с отбраната, и с изделия и технологии с двойна употреба. 

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани

	7. Консултации:


На заинтересованите лица се предоставя 30-дневен срок за предложения и становища по проекта, който ще бъде публикуван на интернет страницата на Портала за обществени консултации и на Министерство на икономиката и индустрията. 

	8. Приемането на нормативния акт произтича ли от правото на Европейския съюз?


С настоящия проект се въвеждат разпоредбите на Делегирана Директива (ЕС) 2026/325 на Комисията от 27 октомври 2025 година за изменение на Директива 2009/43/ЕО на Европейския парламент и на Съвета по отношение на актуализирането на списъка на свързаните с отбраната продукти в съответствие с актуализирания Общ списък на оръжията на Европейския съюз от 24 февруари 2025 г. Списъкът на продуктите, свързани с отбраната и Списъкът на изделията и технологиите с двойна употреба, които подлежат на контрол при внос е необходимо да се актуализират, с цел да се осигури изпълнение на поетите от страната ни международни задължения. Практика в ЕС и в националните законодателства на държавите членки е да се публикуват пълните списъци на продуктите, свързани с отбраната и на изделията и технологиите с двойна употреба, които се контролират на национално ниво, а не само направените изменения и допълнения, с цел избягване на непълното изписване на контролираните изделия и неправилното тълкуване на свързаните с тях текстове, както от бизнеса така и от страна на контролните органи.    

	9.  Изисква ли се извършване на цялостна предварителна оценка на въздействието поради очаквани значителни последици?



	10. Приложения: НЯМА

	11. Информационни източници:
Официален вестник на Европейския съюз https://eur-lex.europa.eu/legal-content/BG/TXT/?uri=OJ:L_202600325

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:  Наталия Граховска, директор на дирекция „Международно контролирана търговия и сигурност“
[bookmark: _GoBack]Дата:  20.03.2026 г.

Подпис:   

